
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 49 

25 Φεβρουάριου 2005 


ΒΟΥΛ Η ΤΩΝ ΕΛΛ ΗΝΩΝ 

Αριθ. 1526/1218 

Περί δημοσιεύσεως στην Εφημερίδα της Κυβερνήσεως 
αποφάσεωςτης Ολομέλειας της Βουλής «Για την τρο¬ 
ποποίηση του Κανονισμού της Βουλής». 

Η ΠΡΟΕΔΡΟΣ 

ΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Κοινο¬ 
βουλευτικό) σε συνδυασμό με το άρθρο 91 του Κανονι¬ 
σμού της Βουλής (Μέρος Β'-ΦΕΚ51 Α710.4.1997). 

2. Την από 28 Ιανουάριου 2005 πρόταση της Προέδρου 
της Βουλής. 

3. Την από 4 Φεβρουάριου 2005 έκθεση της επί του Κα¬ 
νονισμού της Βουλής Επιτροπής. 

4. Την κατά την ΡΙΣΤ' συνεδρίαση της 17ης Φεβρουάριου 
2005, ομόφωνη απόφαση της Ολομέλειας της Βουλής 
των Ελλήνων, κατά την οποία ψηφίστηκε η από 28 Ιανου¬ 
άριου 2005 πρόταση της Προέδρου της Βουλής «Για την 
τροποποίηση του Κανονισμού της Βουλής». 

Παραγγέλλουμε 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Γ ια την τροποποίηση του Κανονισμού της Βουλής 
(Μέρος Κοινοβουλευτικό) 

Άρθρο 1 

Το άρθρο 43Ατου Κανονισμού της Βουλής (Μέρος Κοι¬ 
νοβουλευτικό) τροποποιείται ως εξής: 

1. Ο τίτλος του διαμορφώνεται ως ακολούθως: 

«Γ) ΕΙΔΙΚΕΣ ΜΟΝΙΜΕΣ ΕΠΙΤΡΟΠΕΣ 
Άρθρο 43Α». 

2. Η περίπτωση γ'της παραγράφου 1 τροποποιείται ως 
εξής: 

«γ) Μόνιμη επιτροπή έρευνας και τεχνολογίας.» 


3. Στην παράγραφο 1 προστίθεται εδάφιο ζ' ως ακο¬ 
λούθως: 

«ζ) Μόνιμη επιτροπή προστασίας περιβάλλοντος.» 

4. Η περίπτωση γ'της παραγράφου 2 τροποποιείται ως 
ακολούθως: 

«γ) Αντικείμενο της επιτροπής έρευνας και τεχνολογίας 
είναι η παρακολούθηση των εξελίξεων στην επιστημονική 
έρευνα καιτηντεχνολογία και η αξιολόγησή τους. Επίσης, 
αντικείμενο της επιτροπής αυτής είναι η μελέτη και η πα¬ 
ρακολούθηση ζητημάτων βιοηθικής. Η επιτροπή συμβάλ¬ 
λει συμβουλευτικά στη λήψη αποφάσεων και στη χάραξη 
στρατηγικών τόσο για την έρευνα όσο και την τεχνολογία 
σε εθνικό επίπεδο, λαμβάνοντας υπόψη τα ιδιαίτερα κοι¬ 
νωνικά, οικονομικά, πολιτικά, επιστημονικά και πολιτιστι¬ 
κά χαρακτηριστικά της χώρας μας. 

Γ ια την επίτευξη του σκοπού της η επιτροπή μπορεί να 
συνδέεται, επί θεματικής βάσης, με ανάλογες δραστη¬ 
ριότητες των κοινοβουλίων άλλων χωρών, διεθνών οργα¬ 
νισμών, κρατικών ή μη κυβερνητικών οργανώσεων, ιδρυ¬ 
μάτων, ερευνητικών κέντρων κ.ά., επίσης να ενθαρρύνει 
τη διεθνή συνεργασία, ιδίως εντός της Ευρωπαϊκής Ένω¬ 
σης, στους τομείς της έρευνας, της τεχνολογίας και της 
τεχνολογικής αποτίμησης, καθώς κοίτην ανταλλαγή πλη¬ 
ροφοριών μεταξύ των αντίστοιχων κοινοβουλευτικών σω¬ 
μάτων.» 

5. Στην παράγραφο 2 προστίθεται εδάφιο ζ' ως ακο¬ 
λούθως: 

«ζ) Αντικείμενο της επιτροπής προστασίας περιβάλλο¬ 
ντος είναι η παρακολούθηση και η αξιολόγηση της κατά¬ 
στασης του περιβάλλοντος στη χώρα κοιτών συνεπειών 
των διαφόρων δράσεων επ’ αυτού. Η επιτροπή συμβάλ¬ 
λει συμβουλευτικά στη λήψη αποφάσεων και στη χάραξη 
της εθνικής στρατηγικής για την προστασία του περι¬ 
βάλλοντος. 

Συγκεκριμένα στόχοι της επιτροπής είναι η προστασία 
του αστικού και φυσικού περιβάλλοντος από ανθρωπο- 
γενείς δράσεις και φυσικές καταστροφές, η βελτίωση και 
ανάπλαση του αστικού περιβάλλοντος και η αποκατάστα¬ 
ση του φυσικού περιβάλλοντος, η διατήρηση της βιολογι¬ 
κής ποικιλότητας της ελληνικής φύσης και των οικοσυ¬ 
στημάτων, η ορθολογική διαχείριση των αποβλήτων, η 
προστασία και διαχείριση των υδάτινων πόρων, η διαχεί¬ 
ριση των ορυκτών πόρων, όπως επίσης και η προώθηση 
των ανανεώσιμων πηγών ενέργειας, καθώς και η ενθάρ¬ 
ρυνση πολιτικών βιώσιμης ανάπτυξης στους τομείς της 

γεωργίας, του τουρισμού, της βιομηχανίας, των μεταφο¬ 
ρών, της βιοτεχνολογίας και της ενέργειας. 

Επιπλέον στην αρμοδιότητα της επιτροπής ανήκει η έκ¬ 
φραση γνώμης επί της ετήσιας εθνικής έκθεσης για την 
κατάσταση του περιβάλλοντος και επί των λοιπών εκθέ¬ 
σεων που κατατίθενται στη Βουλή, επί της εθνικής στρα¬ 
τηγικής για τη μείωση εκπομπών των αερίων του θερμο¬ 
κηπίου, επί της εθνικής στρατηγικής για τη βιώσιμη ανά¬ 
πτυξη, επί της εφαρμογής των κοινοτικών οδηγιών και 
διεθνών συμβάσεων κ.λπ.. 

Για την επίτευξη του σκοπού της η επιτροπή προστα¬ 
σίας περιβάλλοντος μπορεί να συνδέεται, επί θεματικής 
βάσης, με ανάλογες δραστηριότητες των κοινοβουλίων 
άλλων χωρών, διεθνών οργανισμών, κρατικών ή μη κυ¬ 
βερνητικών οργανώσεων, ιδρυμάτων, ερευνητικών κέ¬ 
ντρων κ.ά., καθώς επίσης να ενθαρρύνειτη διεθνή συνερ¬ 
γασία και έρευνα, ιδίως εντός της Ευρωπαϊκής Ένωσης, 
στον τομέα της προστασίας του περιβάλλοντος.» 


6.α. Το δεύτερο εδάφιο της παραγράφου 4 τροποποιεί¬ 
ται ως εξής: 

«Οι επιτροπές προστασίας περιβάλλοντος, έρευνας και 
τεχνολογίας, θεσμών και διαφάνειας, ισότητας και δικαι¬ 
ωμάτων του ανθρώπου αποτελούνται από τριάντα (30) 
Βουλευτές η πρώτη, είκοσι πέντε (25) Βουλευτές η δεύ¬ 
τερη και δεκατρείς (13) Βουλευτές η τρίτη και η τέταρτη.» 

β. Στο τέταρτο εδάφιο της ίδιας παραγράφου η λέξη 
«πέντε» αντικαθίσταται με τη λέξη «έξι». 

Άρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2005 
Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




